Suresh 140 Views sebi
మున్సిపల్‌ బాండ్ల జారీకి సెబి ఒకె!
ముంబై: మున్సిపాలిటీల్లో నిధుల సమీకరణకు అవసరమైతే మున్సిపల్‌ బాండ్లు జారీ చేసు కోవచ్చని స్టాక్‌ ఎక్ఛేంజిల పర్యవేక్షణ సంస్థ సెబి మార్గదర్శకాలు జారీచేసింది. తమ రికార్డుల్లో మిగులు ఉన్నట్లుగా తేలితే బాండ్లు జారీచేసుకోవచ్చని వివరించింది. సెబి బోర్డు గతనెలలో నిర్వహించిన సమా వేశంలోనే ఈ బాండ్లజారీకి అనుమతులు జారీచేసేందుకు నిర్ణయించింది. ఇందుకు సంబంధించిన చట్టాల్లో కూడా సవరణలు తీసుకురావాలని నిర్ణ యించింది. మున్సిపాలిటీల సంపదను మరింతగా పరిపుష్టం చేసుకునేం దుకు ఈ బాండ్లు సహకరిస్తాయి. ప్రధాని నరేంద్రమోడీ గతనెలలోనే మున్సిపల్‌ బాండ్ల ప్రస్తావన తెచ్చారు. వీటినే మ్యుని బాండ్స్‌ అని కూడా పిలుస్తున్నారు. ఈనెల 15వ తేదీ జారీచేసిన నోటిఫికేషన్‌లో సెబి మున్సిపాలిటీలు సెక్యూరిటీలు జారీచేసి పబ్లిక్‌ ఇష్యూకు వస్తే నిధులు సమీకరించే అవకాశం ఉంది. అయితే ఆ మున్సిపాలిటీలు తమ రికార్డు ల్లో మిగులు నిధులు ఉన్నట్లుగా స్పష్టం కావాలని సూచించింది. గడచిన మూడేళ్లలో మున్సిపాలిటీలు ఆర్థికంగా పటిష్టంగా ఉన్నట్లు తేలితేనే ఈ నిధులు జారీకి అవకాశం ఉంటుంది. సెబి పరిధిలో మున్సి పాలిటీల డెట్‌సెక్యూరిటీలు, స్టాక్‌ఎక్ఛేంజిల్లో జాబితాలకు సంబంధించి మున్సిపాలిటీకానీ, లేదా కార్పొరేట్‌మున్సిపల్‌ సంస్థ కానీ డెట్‌ సెక్యూరిటీస్‌కోసం పబ్లిక్‌ ఇష్యూకు వస్తే వాటికి ఎట్టిపరిస్థితు ల్లోను సంపద తక్కువగా ఉండటానికి వీలులేదు. అదికూడా వరుసగా మూడేళ్ల ఆర్థిక లాభనష్టాలను పరి గణనలోకి తీసుకుంటారు. డెట్‌ సెక్యూరిటీస్‌, లేదా రుణాలు తీసుకున్న బ్యాంకులు, ఆర్థిక సంస్థలకు ఏడాది లోపు ఎలాంటి బకాయిలు ఉండకూడదన్న నిబంధనలు కూడా సెబి సూచించింది.